Ejlskov har ansat Carsten Frederiksen som salgs- og marketingchef - Ejlskov
Carsten er uddannet inden for salg og ledelse, HD (A) og Akademiøkonom. Han kommer senest fra en stilling som kommerciel direktør hos Sorbisense og har før det været markedschef hos Niras A/S. Carsten har stor erfaring inden for vand- og jordmiljøområdet, hvor han har arbejdet med projekter hos både kommuner, regioner og industrielle kunder. Tidligere har han haft egen virksomhed inden for management og kommunikation og har i mange år beskæftiget sig med rådgivning inden for markedsudvikling, salg og ledelse.
Direktør Palle Ejlskov siger i forbindelse med ansættelsen: ”Der ligger en stor opgave i at indfri det potentiale, som findes for vores løsninger på det internationale marked. Med tilførslen af Carstens forretningskompetencer og brancefaglige indsigt er jeg overbevist om, at vi har fat i den rigtige person til at understøtte vores strategi og hjælpe os med at realisere vores vækstmål”.